Rangers pe Celtic ? Celtic pe Rangers ? Abaoe 20 vloaz , neus ket kalz a souezhadennoù e bro-Skos : gant unan eus daou glub Glasgow ez a ar maout e Scottish Premier League. Randonus an traoù. Na petra a choarzvez er bloaz-mañ enta ?  Goude 7 krogad ne weler hini ebet anezho e penn ar jeu nemet ur chlub eus Edimbourg eo. Klub ar brotestanted eus kêrbenn bro-Skos en deus gounezet kement krogad zo bet ! Koulskoude ez eus pell zo bremañ ne oa aet tra ebet gant Heart of Midlothian. E 1960 e oant bet kampion evit ar wezh diwezhañ… Ya met cheñchet penn dar vazh abaoe un nebeud mizioù. Vladimir Romanov zo degouezhet en ur ginnig postañ archant « fresk » er chlub. Kenderv Abaramovitch an hini e vefe dho soñj ? Nemaoch ket pell diouti. Hennezh  zo o tont eus Lituania met choant en deus ober e vrud dre ar vell-droad evel ma ra e geneil e Londrez gant klub Chelsea. Prenet un toullad choarierien gantañ ha lakaet George Burley e penn ar skipailh. Hemañ a oa bet gourdroner bloavezh 2001 e bro-Saoz ha dont a ra brav gant e skipailh : 19 pal e-barzh abaoe deroù ar championad. Ha setu int gant 5 poent lañs war ar Celtic hag 8 war ar Rangers…Gant ma pado !